Alan Ayckbourn
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Alan Ayckbourn, britisk dramatiker. Han begynte sin teaterkarriere som regissør, men ble snart en meget produktiv forfatter (han har skrevet mer enn 50 skuespill), og flere av hans stykker har vært store suksesser i London.
Ayckbourn skriver konsekvent komedier, ofte med overdådige farseinnslag. Men temaene, for eksempel slik de viser seg i hans skarpe ekteskapsskildringer, er mørke. Han bruker ofte scenen på uvante og spennende måter. Absurd Person Singular (1973) og The Norman Conquests (1974) er to av hans mest kjente stykker; blant de senere kan nevnes A Small Family Business (1986), Wildest Dreams (1991) og Things We Do for Love (1998). Les mer i Store norske leksikon Storbritannias litteratur